**อุมัร ชะรีฟ จูเนียร์** (อังกฤษ: Omar Sharif Jr.; 28 พฤศจิกายน ค.ศ.1983) เป็นนักแสดง นายแบบ นักเขียน และ นักเคลื่อนไหวสิทธิเพศทางเลือกชาวแคนาดาและอียิปต์ ที่ขณะนี้อาศัยอยู่ที่ลอสแอนเจลิส สหรัฐอเมริกา

ชีวิตเริ่มแรกและการศึกษา
------------------------

ชะรีฟเกิดเมื่อวันที่ 28 พฤศจิกายน ค.ศ. 1983 ที่เมืองมอนทรีออล รัฐเกแบ็ก ประเทศแคนาดา เขาเป็นหลานชายโดยสายเลือดของ อุมัร อัชชะรีฟ นักแสดงชาวอียิปต์ซึ่งเป็นชาวยิวที่รอดชีวิตจากการฮอโลคอสต์ในช่วงสงครามโลกครั้งที่สอง ในวัยเด็กเขาต้องใช้ชีวิตแบบโยกย้ายระหว่างเมืองมอนทรีออล, ปารีส และ ไคโร เขาจบการศึกษาในระดับปริญญาตรีจากมหาวิทยาลัยควีนส์, ระดับปริญญาโทสาขาการเมืองเปรียบเทียบจากวิทยาลัยเศรษฐศาสตร์และรัฐศาสตร์แห่งลอนดอน และปริญญาสาขาการแสดงจากสถาบัน Lee Strasberg Theatre and Film Institute

การทำงาน
--------

ชะรีฟได้เข้าสู่วงการบันเทิงจากการแสดงซีรีย์อียิปต์เรื่อง *Wagh el qamar* ในปีค.ศ. 2000 ก่อนที่เขาจะได้ไปแสดงซีรีย์แคนาดาภาษาฝรั่งเศสเรื่อง *Virginie* ในปีค.ศ. 2005 ถึง 2006 ต่อมาในปีค.ศ. 2008 เขาก็ได้แสดงภาพยนตร์อียิปต์เรื่อง *Hassan wa Morcus* ก่อนที่ในปีค.ศ. 2016 เขาได้แสดงภาพยนตร์ของไอร์แลนด์เรื่อง *The Secret Scripture* และในปี ค.ศ. 2017 เขาได้แสดงภาพยนตร์สั้นเรื่อง *11th Hour* ซึ่งเป็นเรื่องที่ได้รับเลือกให้ฉากในงานเทศกาลภาพยนตร์ TriBeCa Film Festival.

โดยเมื่อเขาได้เริ่มทำอาชีพนักแสดงนั้น อุมัร อัชชะรีฟ ได้กล่าวกับเขาไว้ว่า "ปู่ให้ชื่อของปู่ ปู่ให้ใบหน้าของปู่ ปู่ไม่สามารถให้ทุกอย่างกับหลานได้แล้ว หลานต้องทำมันในแบบของหลานเอง"

ในปี ค.ศ. 2011 เขาได้ทำหน้าที่เป็นพิธีกรในงานประกาศผลรางวัลรางวัลออสการ์ และได้มีโอกาสขึ้นแสดงบนเวทีร่วมกับเคิร์ก ดักลาส

สำหรับสายอาชีพนายแบบเขาเคยได้รับเลือกให้เป็นพรีเซนเตอร์ของโคคา-โคล่าในประเทศแถบอาหรับทั้งหมด และเคยเป็นนายแบบให้กับคาลวิน ไคลน์ในประเทศอียิปต์

การเคลื่อนไหว
-------------

ในปีค.ศ. 2012 ชะรีฟได้ออกมาเปิดเผยกับหนังสือพิมพ์ The Advocate ว่าเขาเป็นเกย์ หลังจากที่คณะรัฐสภาของประเทศอียิปต์ได้อนุมัติให้สามารถจัดการกับบุคคลที่มีความคิดเห็นว่าศาสนาไม่ควรเกี่ยวข้องกับการเมืองได้โดยทันที ซึ่งเขาได้ออกมาแสดงจุดยืนถึงคำวิสัยทัศน์ที่ว่า "อิสระ ความเท่าเทียมมากกว่านี้ อียิปต์" ซึ่งคำวิสัยทัศน์ดังกล่าวเป็นคำวิสัยทัศน์ที่คนรุ่นใหม่ในอียิปต์บางส่วนยึดถือและออกมาประท้วงในเหตุการณ์การปฏิวัติอียิปต์ พ.ศ. 2554 ที่จัตุรัสทาห์รีร์ โดยเหตุการณ์ดังกล่าวมีคนที่ถูกสังหารและถูกจับกุม จากคำกล่าวของเขาในการที่เขาเป็นบุคคลสาธารณะคนแรกของแถบประเทศอาหรับที่กล้าออกมาเปิดเผยว่าเป็นเกย์ ทำให้เขาได้ถูกกระแสสังคมวิพากษ์วิจารณ์อย่างหนัก และทำให้เขาได้รับคำขู่ต่างๆมากมาย

ในปีค.ศ. 2013-2015 เขาได้มีโอกาสเป็นตัวแทนของประเทศในการออกมาพูดเกี่ยวกับเพศทางเลือกเพศให้กับงาน Gay and Lesbian Alliance Against Defamation (GLAAD) ต่อมาในเดือนพฤษภาคม ค.ศ. 2015 เขาได้รับการรับเลือกให้ไปเป็นนักจัดการกิจการชุมชน โดย Ian Reisner นักพัฒนาชาวนิวยอร์ก และในเดือนสิงหาคมปีเดียวกันเขาได้ออกมาเปิดเผยว่าอุมัร อัชชะรีฟ คุณปู่ของเขาได้รับรู้เกี่ยวกับรสนิยมทางเพศของเขาและท่านไม่ได้มีปัญหากับมัน ชะรีฟยังหวังว่าสักวันหนึ่งเขาจะสามารถเปลี่ยนมุมมองของคนอียิปต์ต่อเพศทางเลือกได้โดยเขาได้กล่าวว่า "ผมเป็นลูกชาย ผมเป็นพี่ชาย/น้องชาย ผมเป็นเพื่อนร่วมงาน ผมเป็นเพื่อน ผมไม่ใช่ความจริง ไม่ใช่รูปปั้น ไม่ใช่ตัวเลขสถิติอะไร ผมก็ไม่ใช่คำคม หรือประเด็นที่เอาไว้โต้เถียงในทางจริยธรรมและความเหมาะสมด้วย"

ในปีค.ศ. 2016 เขาได้มีโอกาสไปกล่าวสุนทรพจน์ในงาน Oslo Freedom Forum โดยเขาได้ออกมาพูดเกี่ยวกับประเด็นการที่เขาออกมาเปิดเผยรสนิยมทางเพศในช่วงของเหตุการณ์อาหรับสปริง และการที่เขาเคยคิดจะอัตวินิบาตกรรมตนเอง

ในปีค.ศ.2019 หลังจากที่สุลต่านแห่งบรูไนได้ออกร่างผ่านกฎหมายปาก้อนหินกำลังบุคคลเพศทางเลือกในเดือนเมษายน ชะรีฟได้ออกมาท้าทายกับสุลต่านว่าหากท่านได้สังหารบุตรชายของท่านที่เป็นเพศทางเลือกด้วย ผมก็จะทำการอัตวินิบาตกรรมตนเองเหมือนกัน

ชีวิตส่วนตัว
------------

เขาได้ใช้ชีวิตส่วนใหญ่ที่ไคโร ประเทศอียิปต์ จนกระทั่งในปีค.ศ. 2012 แต่หลังจากสถานการณ์อียิปต์ใหม่ในประเทศ ทำให้เขาตัดสินใจย้ายประเทศ โดยปัจจุบันเขาอาศัยอยู่ที่ลอสแอนเจลิส ประเทศสหรัฐอเมริกา

ผลงานการแสดง
------------

### โทรทัศน์

| ปี | ชื่อเรื่อง | บทบาท | ช่อง | หมายเหตุ |
| --- | --- | --- | --- | --- |
|
| 2020 | Beauty and the Baker | George - Hollywood Agent | Keshet Studios | (20 ตอน) |
| 2018 | Mélange | Zayn Hadid | Pilot | (1 ตอน) |
| 2017 | The Naked Truth | Himself - Narrator | Fusion TV | China Queer (1 ตอน) |
| 2015 | Cocktails & Classics | Himself | Logo TV | Funny Girl (1 ตอน) |
| 2011 | Pânico na TV | Himself | RedeTV! | (1 ตอน) |
| 2011 | 83rd Academy Awards | Himself - Trophy Presenter | ABC | (ตอนพิเศษ) |
| 2005-06 | Virginie | Oliver Briscbois | Télévision de Radio-Canada | (30 ตอน) |
| 2000 | Wajh al-Qamar | Amun | Multiple Arabic TV-Channels | (16 ตอน) |

### ภาพยนตร์

| ปี | ชื่อเรื่อง | บทบาท | หมายเหตุ |
| --- | --- | --- | --- |
|
| 2016 | The Secret Scripture | Daniel O'Brien |  |
| 2016 | The Traveller |  |  |

ผลงานการเขียน
-------------

* A Tale of Two Omars: A Memoir of Family, Revolution, and Coming Out During the Arab Spring (5 ตุลาคม, 2021), ISBN 978-1-640-09498-7

รางวัลและการยอมรับ
------------------

ในปีค.ศ. 2012 เขาได้ถูกการยอมรับให้เป็นหนึ่งใน "Out 100" นอกจากนี้เขายังได้เป็นหนึ่งใน "40 Under 40" ในปีค.ศ. 2014 และ 2015 ซึ่งจัดอันดับโดยหนังสือพิมพ์ The Advocate และในปี ค.ศ. 2016 เขาได้รับรางวัลจากนิตยสาร Attitude ในสาขา 'Inspiration Award'

อ้างอิง
-------

1. 1 2 3 4 5  Chambers, Levi; Reynolds, Daniel (2016-05-17). "Coming Out Story: We're Not in Cairo Anymore". *The Advocate*. สืบค้นเมื่อ 2019-12-09.
2. ↑  Farrell, Paul. "Omar Sharif Junior: 5 Fast Facts You Need to Know". Heavy. สืบค้นเมื่อ 8 March 2017.
3. ↑  Rothe, Nina. "Uniting Humanity". Huffpost. สืบค้นเมื่อ 2017-05-15.
4. ↑  Kilday, Greg (2015). "Omar Sharif Jr. on His Grandfather: Trips to the Oscars and Pies in the Face". the Hollywood Reporter. สืบค้นเมื่อ 17 May 2016.
5. 1 2  "Out100: Omar Sharif Jr". Out Magazine. สืบค้นเมื่อ 8 March 2017.
6. ↑  Fisher, Gabe. "Omar Sharif Jr: I'm gay and Jewish". Times of Israel. สืบค้นเมื่อ 17 May 2016.
7. 1 2  Steinbach, Jesse (2016-06-16). "Omar Sharif Jr. on Coming Out: 'I Had Suicidal Thoughts…Then Something Wonderful Happened'". *Out*. สืบค้นเมื่อ 2019-12-09.
8. ↑  Johnson, Richard. "Gay hotelier hires Omar Sharif Jr. to save him". Page Six. สืบค้นเมื่อ 17 May 2016.
9. ↑  McCormick, Joseph. "Omar Sharif Jr: My grandfather didn't care that I'm gay". Pink News. สืบค้นเมื่อ 17 May 2016.
10. ↑  "Coming out in the middle of a Revolution 2016". Oslo Freedom Forum. สืบค้นเมื่อ 15 March 2017.
11. ↑  "Brunei implements stoning to death under anti-LGBT laws". *BBC News* (ภาษาอังกฤษแบบบริติช). 2019-04-03. สืบค้นเมื่อ 2021-04-27.
12. ↑  Browning, Bil (2019-04-09). "Omar Sharif Jr. challenges Sultan of Brunei to execute his son if gays should be stoned to death". *LGBTQ Nation*. สืบค้นเมื่อ 2021-04-27.
13. ↑  IMDb. "The Secret Scripture". *IMDb*. สืบค้นเมื่อ 13 April 2020.
14. ↑  IMDb. "The Traveller". *IMDb*. สืบค้นเมื่อ 13 April 2020.
15. ↑  "Attitude's Inspiration Award winner: Omar Sharif Jr". คลังข้อมูลเก่าเก็บจากแหล่งเดิมเมื่อ 2017-11-09. สืบค้นเมื่อ 2021-10-09.

แหล่งข้อมูลอื่น
---------------

* Omar Sharif Jr. ที่อินเทอร์เน็ตมูวีเดตาเบส